open-index/open-wikipedia-markdown huggingface dataset:
Būdviečių geležinkelio stotelė

**Būdviečių geležinkelio stotelė** (anksčiau ***Puskelnių geležinkelio stotis***) – keleivių laipinimo vieta Marijampolės savivaldybėje, Dženčialaukos kaime Volungės g. 30, Puskelnėlių kaimo rytiniame pakraštyje, 1 km į pietryčius nuo Būdviečių kaimo, prie Kauno–Marijampolės geležinkelio ir kelio . Stoja vietinio susisiekimo keleiviniai traukiniai Kaunas–Marijampolė.

## Istorija

Stotelė atidaryta 1924 m. nutiesus Kazlų Rūdos–Šeštokų geležinkelį. Iš pradžių ji vadinosi *Puskelnių* vardu, vėliau pavadinta Būdviečių stotele.

## Šaltiniai
Xavier Loyá

**Ksavjeras Loja** (, 1927 m. gruodžio 31 d. Meksikas, Meksika – 2020 m. rugsėjo 22 d. Meksikas, Meksika) – meksikiečių aktorius.

## Biografija
Vaidino tokiuose filmuose, kaip „Karo vado šešėlis“ („La sombra del caudillo“, 1960), „Gvadalachara vasarą“ („Guadalajara en verano“, 1965), „Šėlstantis jaunimas“ („Juventud desenfrenada“, 1956) ir „Keršto angelas“ („El ángel exterminador“, 1962).

K. Loja 6-ojo dešimtmečio pabaigoje „Aktorystės studijoje“, Niujorke dalijosi scena su Merlina Monro ir 1962 m. vasarį ją lydėjo vizito į Meksiką metu. 1950 m. su aktore Libertada Lamark (*Libertad Lamarque*) debiutavo filme „Praeities pėdsakai“ („Huellas del pasado“), o po metų drauge su Fernandu Soleriu (*Fernando Soler*) ir Rubenu Rochu (*Rubén Rojo*) vaidino legendinio režisieriaus Luiso Bunjuelio Europos kino kompanijoje „Ultramar Filmes“ pastatytame filme „Apgaulės duktė“ („La hija del engaño“) ir su Choakinu Korderu (*Joaquín Cordero*) filme „Moteris be meilės“ („Una mujer sin amor“).

## Nuorodos
* K. Lojos filmografija

## Išnašos
Patricia Morán

**Patrisija Moran** (, tikrasis vardas *María Blanca Caridad Ogilvie Clark Peralta*, 1925 m. rugsėjo 10 d. Tampikas, Meksika – 2022 m. spalio 24 d. Meksikas, Meksika) – meksikiečių aktorė ir populiari aukštuomenės asmenybė. Jos vyras buvo Čihuahuos gubernatorius Oskaras Floresas Sančesas (*Oscar Flores Sánchez*), šias pareigas ėjęs 1968–1974 m.

Patrisija Moran, sulaukusi 97-erių, 2022 m. spalio 24 d. mirė Meksike.

## Filmografija

### Įgarsinimas ir dubliavimas
* *Kalimán – Profanadores de tumbas* … Jane Farrell

### Televizija
* *Gran teatro* (1963)… Episodio «Cyrano De Bergerac»
* *Teatro del cuatro* (1964)

### Filmai
* *Una virgen moderna* (1946)
* *Camino de Sacramento* (1946)… Chica rubia en baile, no acreditada
* *La mujer de todos* (1946)… Angélica
* *Lágrimas de sangre* (1946)… Alicia
* *Belami, la historia de un canalla* (1947)… Susana
* *Yo soy tu padre* (1948)… Elisa
* *Negra consentida* (1949)… Marta
* *Cuando los padres se quedan solos* (1949)… Carlota
* *Nosotros los rateros* (1949)… Elena
* *Zorina, la mujer maldita* (1949)… Rosa María
* *Otra primavera* (1950)… Cristina
* *Médico de guardia* (1950)… La Moribunda, Carmen Rosado
* *El amor no es negocio* (1950)… Susana
* *La edad peligrosa* (1950)… Patricia
* *La malcasada* (1950)
* *Muchachas de Uniforme* (1951)… María Teresa
* *Cerca del cielo* (1951)… Cristina
* *Dos vidas* (1952)
* *[[El ángel exterminador]]* (1962)
* *Si yo fuera millonario* (1962)
* *Romeo contra Julieta* (1968)… Mamá de Rodolfo
* *El golfo* (1969)
* *¿Por qué nací mujer?* (1970)… Tía Doro

### Kino prodiuserė
* *Casting* (2014) … cortometraje, auxiliar de producción

### Telenovelės
* *Gutierritos* (1958)… Elena
* *Puerta de suspenso* (1959)
* *Secretaria o mujer* (1960)
* *La casa del odio* (1960)
* *La sospecha* (1961)
* *La gloria quedó atrás* (1962)
* *Pablo y Elena* (1963)… Elena
* *Madres egoístas* (1963)
* *La máscara del ángel* (1964)
* *La sembradora* (1965)
* *La búsqueda* (1966)
* *Gutierritos* (1966)… Elena
* *El dolor de amar* (1966)
* *Amor y orgullo* (1966)… Ruth
* *Detrás del muro* (1967)
* *Atormentada* (1967)… Margarita Alfaro
* *Mi Maestro* (1968)
* *Aurelia* (1968)

## Nominacijos

## Išnašos
Michailas Omelianovičius-Pavlenka

**Michailas Omelianovičius-Pavlenka** (,  – ) – Ukrainos Galicijos armijos (UHA) ir Ukrainos Liaudies Respublikos armijos karininkas. Vėliau dirbo Ukrainos Liaudies Respublikos vyriausybės tremtyje gynybos ministru.

Jo brolis Ivanas Omelianovičius-Pavlenka taip pat buvo karininkas.

## Biografija

### Ankstyvasis gyvenimas
Gimė Tbilise (dabartinė Gruzija), Rusijos imperijoje. Jo tėvas Volodymyras buvo Rusijos imperijos kariuomenės karininkas, o motina kilusi iš gruzinų aristokratų šeimos. Mokėsi Peterburgo karo akademijoje, kurią baigė 1900 m. Turėjo jaunesnį brolį Ivaną, kuris vėliau kovojo kartu su juo.

### Ankstyvoji karinė tarnyba
Pavlenka dalyvavo Rusijos–Japonijos kare kaip savanoris kuopos vadas, tačiau patyrė smegenų sukrėtimą ir buvo priverstas grįžti. Vėliau, 1910 m., baigė Generalinio štabo mokyklą.

### Pirmasis pasaulinis karas
Per Pirmąjį pasaulinį karą M. Pavlenka vadovavo daugeliui dalinių, įskaitant ukrainiečių brigadą Jekaterinoslave. 1916 m. pavasarį ir vasarą per mūšius prie Stochido upės susirgo vidurių šiltine. Pasveikęs Omelianovičius-Pavlenka perėjo prie karinio pedagoginio darbo, iš pradžių Petrograde, o nuo 1916 m. lapkričio mėn. – Odesoje.

1917 m. pavasarį tapo aktyviu Ukrainos nepriklausomybės šalininku ir inicijavo Odesos bataliono sukūrimą. Jis taip pat inicijavo Ukrainos karo akademijas Žitomyre ir Podolės Kamenece.

1918 m. gruodžio 10 d. Pavlenka pradėjo vadovauti Ukrainos Galicijos armijai (UHA), kuriai vadovavo iki 1919 m. birželio mėn.

Po UHA ir Ukrainos liaudies armijos susijungimo Pavlenka perėmė pajėgų vadovavimą. Jis dirbo Simono Petliūros specialiuoju atašė. Vadovavo ULR kariuomenei per Pirmąją žiemos kampaniją (1920 m.).

### Tarpukaris
Tarpukariu persikėlė į Prahą, kur vadovavo Ukrainos veteranų organizacijų aljansui.

### Antrasis pasaulinis karas
Antrojo pasaulinio karo metais, nacistinei Vokietijai įsiveržus į Sovietų Sąjungą, Pavlenka vadovavo Ukrainos išlaisvinimo armijai, kuri kolaboravo su Ašies valstybėmis. Didžiausio aktyvumo metu joje buvo 80 000 narių.

### Vėlesnis gyvenimas
Po Antrojo pasaulinio karo persikėlė į Prancūziją ir 1945–1948 m. buvo Ukrainos Liaudies Respublikos vyriausybės tremtyje gynybos ministras. Jam buvo suteiktas generolo leitenanto laipsnis.

Mirė 1952 m. gegužės 29 d. Paryžiuje, o buvo palaidotas Per Lašezo kapinėse.

## Kūryba
Pavlenka parašė keturias knygas: „1918–1919 m. Ukrainos–Lenkijos karas“ (išleista 1929 m.), „Žiemos kampanija“ (išleista 1934 m.) ir du memuarus (išleistus 1930 ir 1935 m.).

## Išnašos

## Šaltiniai

* *Бойко О.&nbsp;Д.* Омелянович-Павленко Михайло Володимирович 
* *Коваленко Сергій* Омелянович-Павленко Михайло Володимирович/Чорні запорожці: історія полку. 2-ге видання.&nbsp;— Київ: Видавництво «Стікс», 2015.&nbsp;— 368 с.
* Михайло Омелянович-Павленко: одеський комісар і галицький командарм // Чорноморська хвиля Української революції: провідники національного руху в Одесі у 1917—1920&nbsp;рр.: Монографія / Вінцковський Т.&nbsp;С., Музичко О.&nbsp;Є., Хмарський В.&nbsp;М. та ін.&nbsp;— Одеса: ТЕС, 2011.&nbsp;— 58 с.
Didžiojo Lietuvos etmono Jonušo Radvilos mokomasis pulkas

**Didžiojo Lietuvos etmono Jonušo Radvilos mokomasis pulkas** – Lietuvos ginkluotųjų pajėgų karinis dalinys, esantis Mokymo ir doktrinų valdybos sudėtyje. 

Pagrindinė Mokomojo pulko užduotis vykdyti Bazinį kario rengimą, kurio tikslas - parengti Lietuvos kariuomenei karius, gebančius atlikti individualias užduotis taikos ir kovinių veiksmų metu, ugdyti karių savybes ir vertybes, suteikti teorinių žinių ir praktinių įgūdžių, būtinų ginklu ginant valstybę. Sėkmingai baigę Bazinį kario kursą, kariai įgyja pagrindinį karinį parengtumą. 

## Istorija

Mokomasis pulkas įkurtas 1998 m. spalio 1 dieną. Dalinio vadu paskiriamas plk. ltn. Stasys Levulis. 1-ąjį mokomąjį batalioną formuoti pavedama bataliono vadui mjr. Vaclovui Jonevičiui, 2-ąjį – mjr. Petrui Šlivinskui.

1999 m. kovo 19 d. intensyvius dviejų mėnesių trukmės kursus baigė pirmoji būsimų dėstytojų–instruktorių laida. Šie kursai vyko pagal Didžiosios Britanijos kariuomenės parengtą programą. Kursus organizuoti padėjo Didžiosios Britanijos Karališkųjų jūrų pajėgų kariškiai. Kuriant Mokomojo pulko infrastruktūrą bei mokymo programas, ivairiapusę paramą suteikė Didžiosios Britanijos, Danijos, Nyderlandų kariuomenės. Balandžio 12 d. į jau suformuotą 1-ąjį mokomąjį batalioną buvo pašaukti pirmieji 309 jaunuoliai, gegužės 22 d. privalomosios pradinės karo tarnybos kariai iškilmingai prisiekė Lietuvos Respublikai. Priesaikos ceremonijoje dalyvavo Lietuvos Respublikos Prezidentas Valdas Adamkus. 

2000 m. vasario 21 d. Mokomajam pulkui suteiktas Didžiojo Lietuvos etmono Jonušo Radvilos vardas.

2006 m. rugsėjo 5 d. į Jonušo Radvilos mokomojo pulko sudėtį įsiliejo Karo inžinerijos bei Žvalgų mokyklos, taip pat buvo įkurtas ir savo veiklą pradėjo Fizinio rengimo centras. 

2010 m. gruodžio 14 d. Karo inžinerijos mokykla, Žvalgų mokykla bei M113 šarvuočių vairuotojų rengimo centras perėjo į Sausumos pajėgų mokymo centrą.  2011 m. liepos 1 d. Parašiutinio ir Fizinio rengimo centrai perėjo į Lietuvos karo mokyklos sudėtį. 2012 m. liepos 9 d. pagal Bazinio kario savanorio įgūdžių kurso (BKSĮK) programą buvo pradėta rengti pirmoji karių savanorių laida. 

## Struktūra

* Štabas (Rukla)
* 1-asis mokomasis batalionas (Brigados generolo Kazio Veverskio poligono stovykla ,,Jonas“, Kazlų Rūda) 
* 2-asis mokomasis batalionas (Rukla)
* Gaižiūnų poligonas

## Išnašos

## Nuorodos
* Didžiojo Lietuvos etmono Jonušo Radvilos mokomasis pulkas
Dr. Jono Basanavičiaus karo medicinos tarnyba

**Dr. Jono Basanavičiaus karo medicinos tarnyba** – Lietuvos ginkluotųjų pajėgų padalinys, esantis Logistikos valdybos sudėtyje. Tarnyba įsikūrusi Kaune, Vytauto pr. 49, senosios karo ligoninės pastatų komplekso teritorijoje.

Karo medikai užtikrina kariuomenės padalinių medicininę paramą Lietuvoje ir užsienyje (tarptautinėse operacijose), padeda valstybės ir savivaldybių institucijoms ekstremalių situacijų atvejais. 

Karo medicinos tarnybą sudaro: antrines asmens sveikatos priežiūros paslaugas teikiantys Karo medicinos centras Kaune ir Karių reabilitacijos centras Druskininkuose, šeši Pirminės karių sveikatos priežiūros centrai ir jų filialai Alytuje, Kaune, Klaipėdoje, Marijampolėje, Pabradėje, Panevėžyje, Radviliškyje, Rukloje, Šiauliuose, Tauragėje, Vilniuje bei Pajūrio mstl. (Šilalės r.) medicininės paramos vienetai, teikiantys medicininę paramą Sausumos, Karinių oro, Karinių jūrų pajėgų padaliniams.

Karo medicinos tarnyba dalyvauja NATO karo medikų komiteto () veikloje, yra Tarptautinio karo medicinos komiteto () narė.

## Istorija

1853-1855 m. Kauno karmelitų vienuolyno teritorijoje (šalia Karmelitų bažnyčios prie Gedimino gatvės) pastatyti karo ligoninės ir kiti pagalbiniai pastatai. Teritorija aptverta mūrine tvora, viduje pasodintas parkas. 1883 m. pradėjus Kauno tvirtovės statybas karo ligoninė išplėsta. Pirmojo pasaulinio karo metais karo ligoninėje buvo įsikūrę vokiečiai, gydę sergančiuosius užkrečiamomis ligomis. Vokiečiams pasitraukiant ligoninė buvo nuniokota.

1918 m. įkurtas Lietuvos Respublikos krašto apsaugos ministerijos Sanitarijos skyrius. Po 1927–1933 m. atliktos ligoninės rekonstrukcijos karo ligoninei suteiktas dr. Jono Basanavičiaus vardas. Dr. Jono Basanavičiaus karo medicinos tarnyba buvo atkurta 1991 m., netrukus po Sausio 13-osios įvykių.

## Išnašos

## Nuorodos
* Dr. Jono Basanavičiaus karo medicinos tarnyba
Maltos futbolas 2023–2024 m.

**[[Malta|Maltos]] futbolo varžybos [[2023]]–[[2024]] m.**
*  prasidėjo 2023 m. rugpjūčio d., o baigėsi 2024 m. gegužės 4 d.
* s turnyras prasidėjo 2023 m. rudenį, o finalo rungtynės sužaistos 2024 m. gegužės 12 d.

## 2023–2024 m. Premier League
* **Premier League** – aukščiausia lyga šalyje.

### Pokyčiai





### Komandos

### Galutinė lentelė

## 2023–2024 m. [[Maltese Challenge League]]
* **[[Maltese Challenge League]]** – antros pakopos pirmenybės.

### I etapas

### II etapas
#### Stipriųjų grupė
* Melita tapo Challenge League nugalėtojais ir pateko į Premier League.

#### Silpnųjų grupė
* Silpnųjų grupėje vyko kova dėl išlikimo Challenge League.

#### Papildomos rungtynės
* St. Andrews ir Luqa St. Andrew's buvo surinkę vienodai – po 28 taškų, tad dėl išlikimo kovojo papildomose rungtynėse. 
: Pralaimėjusi ekipa iškrito į  2024–2025 m. Maltese National Amateur League (III pakopa).
----

* **[[Saint Andrews FC|Saint Andrews]] palaužė varžovus tik pratęsimo metu ir išsaugojo vietą Challenge League (II pakopa).**
----

## 2023–2024 m. [[Maltos moterų futbolo lyga]]
* **[[Maltos moterų futbolo lyga]]** () – pirmos pakopos, aukščiausioji futbolo lyga šalyje.
* Dalyvavusios ekipos: Birkirkara, Hibernians, Mġarr United, Mtarfa, Raiders Lija, San Gwann, Swieqi United ir Valletta.

### Galutinė komandų rikiuotė
* Birkirkara tapo čempionėmis. Atstovavo šaliai moterų UEFA čempionių lygos atrankoje.
* Silpnųjų grupėje vyko kova dėl išlikimo lygoje.

## 2023–2024 m. [[Maltos futbolo taurė]] ''(FA Trophy)''
* **[[Maltos futbolo taurė]]** – pagrindinis taurės turnyras Maltoje.
* Finalo rungtynėse susitiko  Floriana ir Sliema Wanderers
----

----

* Pagrindinis rungtynių laikas baigėsi esant lygiam rezultatui 1-1. Rungtynės buvo pratęstos, tačiau rezultatas nepakito. 
* 🏆 Sliema Wanderers finale palaužė varžovus tik baudinių serijos metu ir iškovojo šalies futbolo taurę.
-----

## Išnašos

## Nuorodos
* RSSSF duomenų bazė
* FLASHSCORE
* SOCCERWAY Premjer lyga
* SOCCERWAY (mot.)
Cobie Smulders

**Kobė Smolders** (; g. 1950 m. balandžio 3 d. Vankuveryje) – kanadiečių aktorė, geriausiai žinoma vaidmeniu komiškame TV seriale „Kaip aš susipažinau su jūsų mama“. 

## Biografija

Ji gimė Kanadoje, britės ir olando šeimoje, turi 4 seseris. Pavadinta prasenelės garbei, iš kurios ir gavo pravardę „Kobė“, ji gyveno Vankuveryje, vėliau – Vait Roke ir mokėsi lordo Byngo vardo mokykloje. 

Kobės karjera prasidėjo nuo modelio darbo, kurio ji, kaip vėliau sakė, „savotiškai nekentė“ ir dėl šios patirties abejojo ar nori būti aktore. Vaikystėje ji svajojo būti jūrų biologe, vidurinėje mokykloje domėjosi teatru ir trumpai studijavo Viktorijos universitete, kol galiausiai pasirinko aktorystę.

Pirmasis Kobės vaidmuo buvo epizodinis pasirodymas mokslinės fantastikos seriale „Jeremiah“. Vėliau ji vis dažniau pasirodydavo televizijoje, įskaitant ilgalaikį vaidmenį seriale „The L World“ ir „Veritas: The Quest“, kuris buvo nutrauktas po pirmojo sezono. 2005 m. ji buvo atrinkta vaidinti komiškame seriale „Kaip aš susipažinau su jūsų mama“. Pastarasis buvo kurimas 9 sezonus ir pelnė 10 Emmy apdovanojimų, o Kobė vaidino reporterę Robin Ščerbatski, atvykusią iš Kanados ir mėginančią susikurti karjerą Niujorke. 2010 m. ji sukūrė vaidmenį Westside teatro spektaklyje „Love, Loss and What I Wore“. 

2012 m. Kobė atliko Majos Hil vaidmenį nuotykių filme „Keršytojai“ bei pasirodė jo tęsiniuose „Keršytojai: Altrono amžius“ (2015), „Keršytojai: Begalybės karas“ (2018), „Keršytojai: Pabaiga“ (2019), taip pat juostoje „Žmogus voras: toli nuo namų“ (2019) ir seriale „Agentūra S.K.Y.D.A.S.“. 

2013 m. vaidino romantiniame filme „Safe Heaven“, 2016 m. – trileryje su Tom Cruise „Jack Reacher: Never Go Back“, o 2019 m. – veiksmo seriale „Stumptown“.

## Asmeninis gyvenimas

2009 m. Kobė susižadėjo su aktorimi Taram Killam, su kuriuo susipažino draugo vakarėlyje prieš 4 metus. 2012 m. rugsėjo 8 d. jie susituokė Kalifornijoje, kur ir dabar gyvena. Jiedu turi 2 dukras (g. 2009 ir 2015 m.).

2015 m. Kobė atskleidė, kad 2007 m., jai būnant 27-erių ir filmuojant 3-iąjį „Kaip aš susipažinau su jūsų mama“ sezoną, jai buvo diagnozuotas kiaušidžių vėžys. Jai buvo atlikta operacija, tačiau liga išplito į limfmazgius ir per ateinančius metus prireikė dar kelių operacijų. 

2020 m. ji tapo JAV piliete, tačiau išsaugojo ir Kanados pilietybę.

## Dalinė filmografija

* Jeremiah (2002)
* Veritas: The Quest (2003)
* Kaip aš susipažinau su jūsų mama (2005–2014)
* Keršytojai (2012)
* Safe Heaven (2013)
* Agentūra S.K.Y.D.A.S. (2013–2015)
* Kapitonas Amerika: Žiemos karys (2014)
* Keršytojai: Altrono amžius (2015)
* Jack Reacher: Never Go Back (2016)
* Friends from College (2017–2019)
* Keršytojai: Begalybės karas (2018) (kamėja)
* Keršytojai: Pabaiga (2019) (kamėja)
* Žmogus voras: toli nuo namų (2019)
* Stumptown (2019–2020)

## Apdovanojimai
* People‘s Choice Awards (nominacija) (2014)
* Critics Choice Super Awards (nominacija) – geriausia aktorė (2021)

## Nuorodos

* IMDb profilis

## Šaltiniai
Bertha Moss

**Berta Mos** (, tikrasis vardas *Juana Bertha Moscovish Holm*, 1919 m. rugpjūčio 7 d. Buenos Airės, Argentina – 2008 m. vasario 4 d. Buenos Airės, Argentina) – Argentinos teatro, televizijos ir kino aktorė, išgarsėjusi vaidindama daugybėje Meksikos telenovelių.

Karjerą pradėjo gimtosios Argentinos kine, o 1959 m., gavusi vaidmenį telenovelėje „Dangaus kaina“ („El precio del cielo“), išvyko į Meksiką. Jos pirmasis filmas Meksikoje pasirodė po trejų metų vaidinant Luiso Bunjuelio tragikomedijoje „Keršto angelas“ („El ángel exterminador“).

## Nuorodos
* B. Mos filmografija
* B. Mos nominacijos

## Išnašos
Lietuvos kariuomenės Sausumos pajėgų vadovybės štabas

**Lietuvos kariuomenės Sausumos pajėgų vadovybės štabas (SPVŠ)** – aukščiausias Lietuvos kariuomenės Sausumos pajėgų karinis vienetas.

Sausumos pajėgų vadovybės štabo uždavinys yra padėti Sausumos pajėgų vadui priimti sprendimus ir juos įgyvendinti rengiant Sausumos pajėgų karinius vienetus valstybės sausumos teritorijos karinei apsaugai ir gynybai, gebančius dalyvauti tarptautinėse operacijose, užtikrinant efektyvų Sausumos pajėgų vienetų administravimą, jų kovinį rengimą ir kovinę parengtį.

Sausumos pajėgų vadovybės štabą sudaro: Sausumos pajėgų Vadovybė, Biudžeto skyrius, Saugumo skyrius, štabo viršininkas ir 6 štabo viršininko pavaduotojai, G1-G6 ir G9 štabo skyriai, Štabo aprūpinimo kuopa ir Ryšių kuopa.

## Istorija

1999 m. vasario 19 d. Krašto apsaugos ministro įsakymu patvirtinti pirmieji Lauko pajėgų štabo etatai. 2001 m. spalio 11 d. Statistikos departamente prie Lietuvos Respublikos Vyriausybės buvo įregistruota Lietuvos kariuomenės Lauko pajėgų vadovybė (LPV). Ši diena (spalio 11 d.) yra laikoma Sausumos pajėgų įkūrimo data. 2001 m. lapkričio 19 d. krašto apsaugos ministro įsakymu buvo patvirtintas Lauko pajėgų vadovybės ženklas.

2002 m. sausio 1 d. Lauko pajėgų vadovybė pervadinta į Lauko (sausumos) pajėgų vadovybę. 2002 m. pabaigoje Lauko (sausumos) pajėgų vadovybė iš Gynybos štabo pastato (Šv. Ignoto g. 8/29 Vilnius) persikėlė į didesnes patalpas Viršuliškių g. 36 Vilniuje, kur yra įsikūrusi iki šiol.

2004 m. birželio 18 d. Lauko pajėgų vadui įteikta Lauko (sausumos) pajėgų vadovybės kovinė vėliava. 2005 m. rugsėjo 23 d. NATO pajėgų Europoje Sausumos komponento štabas specialių pratybų metu teigiamai įvertino Lauko (sausumos) pajėgų štabą ir pripažino jį gebančiu planuoti bei vykdyti operacijas ir sklandžiai veikti su valstybių sąjungininkių pajėgomis.

2008 m. rugsėjo 1 d. Lauko (sausumos) pajėgų štabas pervadintas į Sausumos pajėgų štabą. 2008 m. rugsėjo 1 d. Sausumos pajėgų štabas tarptautinių operacijų planavimo, valdymo ir palaikymo funkcijas perdavė Lietuvos kariuomenės Jungtiniam štabui (dabar - Gynybos štabas).  

## Išnašos

## Nuorodos
* Sausumos pajėgų vadovybės štabas
José Baviera

**Chosė Bavjera** (, 1906 m. rugpjūčio 17 d. Valensija, Ispanija – 1981 m. rugpjūčio 13 d. Meksikas, Meksika) – ispanų kino aktorius. 1924–1979 m. jis pasirodė daugiau kaip 190-yje filmų ir televizijos laidų. Vaidino 1962 m. Luiso Banjuelio filme „Keršto angelas“.

## Nuorodos
* Ch. Bavjeros filmografija
* Ch. Bavjeros apdovanojimai

## Išnašos
Valletta FC (moterys)

**moterų Valletta Football Club**, o trumpai žinomos kaip **Valletta** – Maltos futbolo klubas iš Valetos. 

Šis straipsnis apie **„Valletta“ klubo moterų ekipą**, rungtyniavusią aukščiausioje lygoje.

## Istorija
Klubas įkurtas 1904 m., o vėlesniais metais suburta moterų futbolo ekipa, kuri dalyvavo žemesniųjų pakopų pirmenybėse, bei futbolo taurės turnyruose.

2023–2024 m. sezone pateko į aukščiausią moterų futbolo divizioną.

## Pasiekimai
; **Maltos moterų futbolo čempionatas**
: **5 vieta**: 2023–2024 m.
; **Maltos futbolo taurė**
: TBA (būsimas įvykis)

## Sezonai
; Pastarųjų metų sezonai

## Apranga
; Sportinės aprangos pokyčiai
* Namuose rungtyniauja balta apranga
* Išvykose dėvi raudona apranga.

## Išnašos

## Nuorodos
* [ facebook paskyra]
* SOCCERWAY
* Globalsportsarchive
* Maltafootball.com
: moterų lyga
Gibraltaro futbolas 2023–2024 m.

**[[Gibraltaras|Gibraltaro]] futbolo varžybos [[2023]]–[[2024]] m.**
*  prasidėjo 2023 m. rugsėjo 16 d., baigėsi 2024 m. gegužės 12 d.;
* s turnyras prasidėjo 2024 m. sausio 30 d., o finalas vyko 2024 m. balandžio 17 d. 

## 2023–2024 m. Nacionalinė lyga

**Nacionalinė lyga** – aukščiausioji futbolo lyga. Dalyvavo 11 ekipų:
* Bruno’s Magpies
* College 1975
* Europa
* Europa Point
* Glacis United
* Lincoln Red Imps
* Lions Gibraltar
* Lynx
* Manchester 62
* Mons Calpe
* St Joseph’s

### I etapas

### Galutinė komandų rikiuotė
; Stipriųjų grupė (kova dėl čempionų vardo)
*  **[[Lincoln Red Imps FC|Lincoln Red Imps]]** tapo šalies čempionais.

## 2023–2024 m. Rock Cup turnyras
* Finalo rungtynės įvyko 2024 m. balandžio 17 d. tarp Lincoln Red Imps ir Europa.
### Finalo rungtynės

* **[[Lincoln Red Imps FC|Lincoln Red Imps]] sutriuškino varžovus rezultatu 3-0 ir iškovojo trofėjų.**
----

## Išnašos

## Nuorodos
* RSSSF duomenų bazė – 2023–2024 m. sezonas
* Soccerway – 2022–2023 m. sezonas
* Flashscore – lygos archyvas
Chicago Tribune

**Chicago Tribune** – JAV dienraštis. Jį įkūrė James Kelly, John E. Wheeler ir Joseph K. C. Forrest, o pirmasis numeris buvo išleistas 1847 m. birželio 10 d. Tai šeštasis pagal perkamumą laikraštis JAV.

Dienraštis priklauso leidyklai „Tribune Publishing“ ir nuo 1925 iki 2018 m. buvo įsikūręs dangoraižyje „Tribune Tower“ adresu 435 North Michigan Avenue, Čikaga, Ilinojaus valstija, o tada persikėlė į Čikagos pastatą „One Prudential Plaza“.

Anksčiau laikraštis buvo spausdinamas viename dideliame lape, tačiau nuo 2009 m. sausio 13 d. pradėtas leisti nedideliu (bulvariniu) formatu. Darbo dienomis parduodama apie 450 000, o sekmadieniais – daugiau kaip 800 000 laikraščio vienetų.

## Išnašos
Lietuvos kariuomenės Sausumos pajėgų Majoro Juozo Lukšos mokymo centras

**Lietuvos kariuomenės Sausumos pajėgų Majoro Juozo Lukšos mokymo centras (SP MJLMC)** – Lietuvos ginkluotųjų pajėgų karinis dalinys, esantis Sausumos pajėgų sudėtyje. 

Juozo Lukšos mokymo centro tikslas yra rengti Lietuvos kariuomenės Sausumos pajėgoms (prireikus ir kitoms kariuomenės pajėgų rūšims) reikalingus specialistus ir vadus. Juozo Lukšos mokymo centre vykdomas karių specialistų rengimas ir kolektyvinis karių, vykstančių į tarptautines operacijas rengimas. Juozo Lukšos mokymo centras yra įsikūręs Didžiojo Lietuvos etmono Jonušo Radvilos mokomojo pulko teritorijoje (Rukla).

## Istorija

### Sausumos pajėgų vadovybės Sausumos pajėgų Mokymo centras
2010 m. gruodžio 14 d. vadovaujantis Lietuvos kariuomenės vado 2010 m. vasario 5 d. įsakymu buvo įkurtas **Sausumos pajėgų vadovybės Sausumos pajėgų Mokymo centras (SPV SPMC)**. Pagrindiniai padaliniai iš kurių pagrindo buvo sukurtas SPV SPMC buvo Didžiojo Lietuvos etmono Jonušo Radvilos mokomojo pulko: Karo inžinerijos mokykla, Žvalgų mokykla, bei M113 šarvuočių vairuotojų rengimo centras. Naujai įkurtoje SPV SPMC struktūroje: Karo inžinerijos mokykla tapo Karo inžinerijos kursais, Žvalgų mokykla – Žvalgų kursais, o M113 šarvuočių vairuotojų rengimo centras - Įgūdžių formavimo kursais.

### Sausumos pajėgų Juozo Lukšos mokymo centras
2011 m. liepos 1 d. vadovaujantis Krašto apsaugos ministro 2011 m. birželio 21 d. įsakymu (buvusio SPV MC pagrindu) įsteigtas Lietuvos kariuomenės Sausumos pajėgų Juozo Lukšos mokymo centras, tuo pačiu įsakymu patvirtinti SP JLMC nuostatai ir struktūra. SP JLMC tapo atskiru Sausumos pajėgų padaliniu. Oficiali Lietuvos kariuomenės Sausumos pajėgų Juozo Lukšos mokymo centro įsteigimo ir vardo suteikimo ceremonija įvyko 2011 m. rugpjūčio 10 d., minint Juozo Lukšos 90-ąsias gimimo metines. 

### Sausumos pajėgų Majoro Juozo Lukšos mokymo centras
2023 m. liepos 25 d. Krašto apsaugos ministro įsakymu nuo 2024 m. sausio 1 d. Lietuvos kariuomenės Sausumos pajėgų Juozo Lukšos mokymo centras pakeitė pavadinimą ir pradėtas vadinti Lietuvos kariuomenės Sausumos pajėgų Majoro Juozo Lukšos mokymo centru. 

## Išnašos

## Nuorodos
* Sausumos pajėgų Juozo Lukšos mokymo centras
Nadia Haro Oliva

**Nadija Aro Oliva** (, tikrasis vardas *Albertina Charlotte Boudesoque Noblecourt*, 1918 m. balandžio 11 d. Monkornė, Prancūzija – 2014 m. sausio 17 d. Meksikas, Meksika) – prancūzų ir meksikiečių aktorė bei fechtuotoja. 1948 m. vasaros olimpinės žaidynėse ji varžėsi moterų individualiojoje rapyros rungtyje.

## Nuorodos
* N. Aro Olivos filmografija

## Išnašos
Geriamasis vanduo

**Geriamasis vanduo** – vanduo, skirtas gerti ir kurį galima naudoti ruošiant maistą, nesukeliant pavojaus sveikatai. 2020 m. 74 % pasaulio gyventojų turėjo prieigą prie švaraus geriamojo vandens (2015 m. tokių buvo 70 %), 2 mlrd. tokios prieigos neturi. Iš jų 1,2 mrld. neturi prieigos net prie bazinių patarnavimų. Didesnė dalis pasaulio gyventojų turi prieigą prie vandens iš čiaupo, kiti geriamąjį vandenį semia iš šulinių ir viešųjų vandens telkinių. JT duomenimis, kritiškiausia padėtis su geriamuoju vandeniu Užsachario Afrikoje, kai kuriose valstybėse nuošimtis nesiekia 40 %. 2017 m. duomenimis, Lietuvoje prieigą prie švaraus vandens turėjo 92,04 % gyventojų. Vartojant nešvarų geriamąjį vandenį kyla grėsmė susirgti įvairiomis infekcinėmis ligomis, tokiomis kaip cholera. 

Pasaulio sveikatos organizacija prieigą prie švaraus geriamojo vandens laiko kertine žmogaus teise. JT paskelbtų Darnaus vystymosi tikslų šeštasis tikslas yra švarus vanduo ir sanitarijos priemonės.

## Šaltiniai
Noah Clowney

**Noa Klaunis** (, g. ) – JAV krepšininkas, žaidžiantis NBA lygoje besivaržančiame Bruklino „Nets“ klube. Žaidė koledžo krepšinį Alabamos „Crimson Tide“ komandoje.

## Karjera koledže
Vasarą prieš pirmąjį sezoną Alabamoje N. Klaunis dalyvavo „Crimson Tide“ Europos ture ir vidutiniškai rinko po 12,3 taško bei 7,7 atkovoto kamuolio per rungtynes. Rungtynėse su Kinijos rinktine pelnė 11 taškų ir sugriebė 10 atšokusių kamuolių. Pirmąjį koledžo sezoną Klaunis pradėjo kaip pagrindinis Alabamos komandos sunkusis kraštas.

Pasibaigus sezonui žaidėjas pareiškė, kad dalyvaus 2023 m. NBA naujokų biržoje.

## Profesionali karjera

### Bruklino „Nets“ (2023–''dabar'')
2023 m. NBA naujokų biržoje Bruklino „Nets“ pasirinko jį 21-uoju šaukimu.

## Statistika

### NBA
#### Reguliarusis sezonas

|- 
| style="text-align:left;"| 
| style="text-align:left;"| Bruklinas
| 23 || 4 || 16.1 || **.538** || **.364** || .700 || 3.5 || .8 || .3 || **.7** || 5.8
|- 
| style="text-align:left;"| 
| style="text-align:left;"| Bruklinas
| **46** || **20** || **22.7** || .358 || .333 || **.838** || **3.9** || **.9** || **.5** || .5 || **9.1**
|- class="sort bottom"
| style="text-align:center;" colspan="2"| Karjera
| 69 || 24 || 20.5 || .394 || .337 || .800 || 3.8 || .8 || .5 || .5 || 8.0
|}

### Universitetas
{| class="wikitable sortable" style="text-align:right;"

|-
| style="text-align:left;"| 2022–23
| style="text-align:left;"| Alabama
| 36 || 36 || 25.4 || .486 || .283 || .649 || 7.9 || .8 || .6 || .9 || 9.8
|- class="sortbottom"
| style="text-align:center;" colspan="2"| Karjera
| 36 || 36 || 25.4 || .486 || .283 || .649 || 7.9 || .8 || .6 || .9 || 9.8

## Išnašos

## Nuorodos
* Noah Clowney profilis „Basketball Reference“
Juodiškių dvaras

**Juodiškių dvaras** – dvaras Širvintų rajone, Alionių sen., Juodiškių kaime.

## Istorija
XVI a. dvaras priklausė dvarininkams Giedraičiams. XVII-XVIII a. dvarą valdė Počobutai-Odlianickiai, nuo 1725 m. iki 1940 m. – Ruščicai, dailininko Ferdinando Ruščico giminaičiai, vėliau paveldėjo jo sūnus Zigmantas. Jie ir pastatė išlikusius dvaro rūmus. Juodiškių dvaro ūkyje buvo auginami aukštos kokybės žiemkenčiai javai, ypatingos veislės aukšto krakmolingumo bulvės, kurios buvo naudojamos spirito gamybai. 1925–1940 m. dvaras turėjo 150 ha žemės, laikė nemažai gyvulių, turėjo daug sudėtingų žemės ūkio mašinų. Gvidonas Ruščicas buvo laikomas pavyzdingiausiu krašto ūkininku, reikliu, bet teisingu darbininkams.

XX a. pr. dvaro ūkiniai reikalai nugulė ant diplomuoto agronomo Gvidono Ruščico pečių. Juodiškių dvarą valdė devynios Ruščicų kartos, iki keturiasdešimtų metų.

Tarpukario Lietuvos laikais (1918-1940) dvare veikė kalvė. Dvare ilgai veikė mokykla.

Dvare nuo ~1985 m. veikė aštuonmetė mokykla.

1992 m. Juodiškių dvaro sodybos fragmentai įtraukti į kultūros vertybių registrą. Unikalus objekto kodas 689. Sodybos kompleksą sudaro ponų namas, ledainė, parko fragmentai, pastato dalis, tvartas. Teritorijos plotas 72 337 kv. m.

## Architektūra
Dvare būta krosnies, bet ji neišliko – plytos buvo pernaudotos. Pagrindinės durys susideda iš vidinių ir išorinių durų, vidinės durys su langeliais, kurie apšviečia priemenę.

## Šaltiniai

## Nuorodos
* Kultūros vertybių registras. Juodiškių dvaro sodybos fragmentai
* Kultūros vertybių registras. Juodiškių dvaro sodybos fragmentų parko fragmentai
* Kultūros vertybių registras. Juodiškių dvaro sodybos fragmentų spirito varyklos pastato dalis
* Kultūros vertybių registras. Juodiškių dvaro sodybos fragmentų ponų namas
* Kultūros vertybių registras. Juodiškių dvaro sodybos fragmentų tvartas
* Kultūros vertybių registras. Juodiškių dvaro sodybos fragmentų ledainė
Vilaverdense FC

**Länk FC Vilaverdense** arba **Vilaverdense FC** – Portugalijos futbolo klubas iš Vila Verdės.

## Istorija
Klubas įkurtas 1953 m. Kitados buvo žinomi kaip **Vilaverdense FC**. Ilgus metus klubas žaidė žemesniuose divizionuose.

2020 m. dėl rėmimo sutarčių pakito klubo pavadinimas: žinomi kaip **Länk Vilaverdense**.

2022–2023 m. sezone rungtyniavo Trečioje lygoje. A grupėje buvo antri ir pateko į atkrintamųjų rungtynių ciklą. Po sezono pateko į aukštesnį divizioną.

2023–2024 m. rungtyniavo Antroje lygoje.

## Pasiekimai
***[[AF Braga]] Divisão de Honra**: 2010–2011 m.
***AF Braga Taça**: 1988–1989, 1990–1991, 1992–1993, 1997–1998, 2009–2010

## Sezonai

|}

## Emblema

## Apranga
;Sportinės aprangos pokyčiai:
* Namuose rungtyniauja žalia balta apranga. 
* Išvykose dėvi balta arba juoda apranga.

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* SOFASCORE
* Transfermarkt
* Globalsportsarchive
Pabališkių geležinkelio stotelė

**Pabališkių geležinkelio stotelė** – stotis Pabališkių kaime (Prienų rajonas), prie Kauno–Kybartų geležinkelio. Stoja traukiniai Kaunas–Kybartai ir Kaunas–Marijampolė. Išilgai stotelės įrengtos garso atitvaros.

## Istorija

Stotis įkurta 1879 m. prie Kauno–Kybartų geležinkelio ruožo, Mauručių ir Jūrės tarpstotyje. Po II pasaulinio karo ties stotimi vyko Lietuvos partizanų kovos, buvo bunkeriai.

## Šaltiniai
Ispanijos futbolas 2023–2024 m.

**[[Ispanija|Ispanijos]] futbolo varžybos [[2023]]–[[2024]] m.**
*  prasidėjo 2023 m. rugpjūčio 11 d., o baigėsi 2024 m. birželio 26 d.;
* s turnyras prasidėjo 2023 m. vasarą, finalas įvyko 2024 m. balandžio 6 d.

## 2023–2024 m. [[La Liga]]
* **La Liga Santander** vadinama dėl rėmimo sutarčių.
* Dalyvavo 20 klubų.

Pokyčiai:

Komandos:

### Galutinė lentelė
*  Madrido „Real“ iškovojo čempionų titulą. Tai buvo x–asis čempionų titulas šio klubo istorijoje.

## 2023–2024 m. [[Segunda División]]
* **[[Segunda División]]** – antros pakopos pirmenybės.(EN)
* Dalyvavo 22 ekipos ir sužaidė po 42 rungtynes.

Komandos:

### Galutinė lentelė
* Nugalėtojais tapo CD Leganés.

## 2023–2024 m. [[Ispanijos futbolo taurė]] ''(Karaliaus taurė - Copa del Rey)''
* **[[Ispanijos futbolo taurė]]** – pagrindinis Ispanijos futbolo atkrintamųjų varžybų turnyras, vykstantis nuo 1902 metų.
* Į finalą pateko Athletic C. Bilbao ir Mallorca.
### Finalo rungtynės
----


* 🏆 **[[Athletic C. Bilbao]] palaužė varžovus tik baudinių serijos metu ir iškovojo futbolo taurę.**
----

## Išnašos

## Nuorodos
* RSSSF duomenų bazė
* Soccerway duomenų bazė
: 2022–2023 m. La Liga
: 2022–2023 m. Segunda División
Kairių evangelikų liuteronų bažnyčia

**Kairių evangelikų liuteronų bažnyčia** – buvę evangelikų liuteronų maldos namai Kairiuose, Klaipėdos rajone, į pietus nuo Klaipėdos Rimkų mikrorajono, Kuršių marių prieigose. Išlikęs kunigų namas, senosios kapinaitės. 

## Istorija

Kairių parapija įsteigta 1900 m., savarankiškos parapijos statusas tikinčiųjų bendruomenei suteiktas 1904 m. Bažnyčia pastatyta 1909 m. Pastatas buvo masyvus, tinkuotų sienų, iškiliu bokštu. 

Pirmuoju dvasiniu vadovu buvo Hermanas Tautorius. Kunigaujant trečiam dvasininkui Ernstui Ribaičiui (*Ribbat*) pastatyti maldos namai. Po jo 1914–1921 m. kunigavo Martynas Laužemis, 1922–1930 m. Francas Leideraitis (*Leidereiter*), 1931–1944 m. Vilhelmas Reisgys.

Kairių parapijai 1905 m. priklausė 1709 asmenys. Dėl Klaipėdos kaimynystės vėliau jų mažėjo: 1910 ir 1921 m. – 1650, o 1936 m. – jau tik 1091. II pasaulinio karo frontui pasiekus Klaipėdos kraštą, sovietų kariuomenė Kairiuose pasirodė 1944 m. pabaigoje. Kareiviai nusiaubė bažnyčią. Pokaryje šioje teritorijoje įsikūrė tankų dalinys. Kariniame poligone vykdant šaudymo pratybas, kentėjo maldos namų mūras. Galiausiai išliko tik kunigų namas, kuriame buvo įsikūręs karinio dalinio štabas. 

## Šaltiniai

## Nuorodos

* Sąrašas:Maldos namai Lietuvoje. Evangelikų liuteronų bažnyčios
Įslaptinta informacija

**Įslaptinta informacija** – dokumentai ar kitokios formos informacija, kurią valstybinė įstaiga laiko neskelbtina, saugotina nuo viešinimo. Dažniausiai susijusi su baudžiamaisiais, kariniais, užsienio politikos, ūkiniais, žvalgybiniais/kontržvalgybiniais reikalais.

## Savybės
Įstatymai griežtai riboja tokios informacijos apyvartą. Su ja susipažinti gali tik patikrinti/patikimi žmonės, kuriems tokia informacija būtina darbui atlikti. Už netinkamą elgesį su įslaptinta informacija įvairiai baudžiama – pradedant pasmerkimu/papeikimu, baigiant laisvės atėmimu, dažnai atimant leidimą dirbti su įslaptinta informacija.

Kai kurios įmonės ar nevyriausybinės organizacijos irgi priskiria apsaugos lygius savo informacijai. Taip elgiasi siekdamos apsaugoti komercines paslaptis, privatumą, finansinę ar teisinę informaciją.

Praėjus laikui, įslaptinta informacija gali pasenti, tapti ne tokia jautria ar pasidaryti svarbia istoriškai. Tad gali būti išslaptinta, paskelbta viešai. XX a. pabaigos kai kuriose šalyse priimti informacijos laisvės įstatymai. Jie nustato, kad visuomenė turi teisę žinoti visą informaciją, kuri nepadarytų žalos, jei taptų vieša. Kartais dokumentai išslaptinami su išlygomis, pvz. uždengiant dar slaptą informaciją.

Lietuvoje įslaptintos informacijos apsaugą įgyvendina Paslapčių apsaugos koordinavimo komisija. Ji sudaryta iš 6 narių: po 2 narius deleguoja prezidentas, Seimo pirmininkas, premjeras.

## Žymėjimas
Įslaptintų dokumentų autorius privalo jiems suteikti slaptumo lygį, kuris pasirenkamas remiantis poveikio vertinimu.
### Lietuva
Lietuvoje tvarkomas per Įslaptintos informacijos ryšių ir informacinę sistemas.

Įslaptinta informacija, kurios atskleidimas gali sukelti pavojų žmogaus gyvybei ar sveikatai arba sudaryti prielaidas kilti pavojui žmogaus gyvybei, įslaptinama 75 metams. Jei informaciją tikslinga įslaptinti trumpesniam terminui, arba iki tam tikro įvykio, kuriam įvykus informacijos įslaptinimas nebetenka prasmės, šalia slaptumo žymos nurodomas įslaptinimo terminas, konkretus įvykis ar kitos informacijos išslaptinimo sąlygos.

2023 m. rugpjūtį Lietuvoje su *įslaptinta informacija* dirbo ~20 tūkst. žmonių.

### Tarptautinės organizacijos
#### [[NATO]]
Sąjungininkų dokumentuose įslaptinta informacija žymima 4 lygiais:
# COSMIC Top Secret (CTS) (visiškai slapta);
# NATO Secret (NS) (slapta);
# NATO Confidential (NC) (konfidenciali);
# NATO Restricted (NR) (riboto naudojimo).

#### [[ES]]
Europos Sąjunga naudoja 4 lygių įslaptinimą:
* EU Top Secret (visiškai slapta);
* EU Secret (slapta);
* EU Confidential (konfidenciali);
* EU Restricted (riboto naudojimo).

#### [[JT]]
Naudoja 2 įslaptintos informacijos lygius: konfidencialios ir griežtai konfidencialios.

### Papildomi
Atsižvelgiant į veiklos specifiką, įslaptinta informacija gali būti žymėta ir papildomais nurodymais, pvz:
* Asmeniškai jums;
* Gražinti per  val.
* Ypatingos svarbos;
* Kopijuoti draudžiama;
* Tarnybiniam naudojimui;
* Tik Lietuvos žiniai ();
* Perduoti ;
* Susipažinus sunaikinti.

## Šaltiniai
Pepico Amat naujasis stadionas

**Pepiko Amato naujasis stadionas** () – daugiafunkcis stadionas Eldoje, Ispanijoje, talpinantis 4036 žiūrovų. Namų rungtynes žaidžia CD Eldense. Stadionas pavadintas futbolininko, trenerio Pepico Amat (, 1917–2004) garbei. Eldos mieste gimęs Pepikas Amatas kitados atstovavo RCD Espanyol (La Liga), taip pat žaidė ir treniravo „Eldense“.

## Istorija

2011 m. Eldos miesto taryba pradėjo naujo stadiono statybas 300 metrų nuo Estadio Municipal Pepico Amat. Naujojo stadiono kaina siekė 4,5 mln. eurų ir buvo pavadintas „Nuevo Pepico Amat“.

CD Eldense žaidė paskutines rungtynes senajame Pepico Amat stadione 2012 m. rugpjūčio 29 d. prieš Orihuela CF. Šios rungtynės baigėsi nulinėmis lygiosiomis.

Naujasis stadionas buvo atidarytas 2012 m. rugsėjo 30 d., kai Tercera División rungtynėse „Eldense“ susitiko su CF Borriol, o vienintelį įvartį pelnė Cristia Algaba, o José Arastey auklėtiniai laimėjo rezultatu 1–0.

Iš pradžių stadiono danga buvo sintetinė; įvertintas kaip 2 žvaigždučių UEFA stadionas. 2021 m. rugpjūtį stadiono danga pakeista į natūralią žolę.

## Šaltiniai

## Nuorodos
* CD Eldense profilis  
* Estadios de España
* Soccerway profilis
Kutiškių geležinkelio stotelė

**Kutiškių geležinkelio stotelė** – keleivių laipinimo vieta Radviliškio rajono savivaldybėje, vakarinėje Kutiškių kaimo dalyje. Stoja priemiestiniai keleiviniai traukiniai Kaunas–Šiauliai, Panevėžys–Mažeikiai ir Radviliškis–Klaipėda. Ties Kutiškiais eina geležinkeliai į Mažeikius, Vilnių, Klaipėdą, Pagėgius, Rokiškį, kurie susijungia toliau pietryčiuose, Radviliškio stotyje. Iškart į vakarus nuo stotelės atsiskiria į pietvakarius einantis Radviliškio–Tilžės geležinkelis.

## Istorija

Stotelė įkurta 1916 m. Iki ankstyvojo sovietmečio turėjo gyvenvietės statusą.

## Šaltiniai
Labos geležinkelio stotelė

**Labos geležinkelio stotelė** – stotis Radviliškio rajono savivaldybėje, Labos kaime, prie Radviliškio–Daugpilio geležinkelio. Stoja keleiviniai traukiniai Panevėžys–Mažeikiai.

## Istorija

Stotis pastatyta 1873 m. nutiesus Radviliškio–Kalkūnų geležinkelį, jai suteikta IV kategorija. Įkūrus geležinkelio stotį, išaugo kaimo reikšmė krašto gyvenime. Apylinkių dvarininkai per šią stotį išveždavo savo dvaruose išaugintą žemės ūkio produkciją. 1910 m. atvykęs apžiūrėti Raginėnų archeologijos paminklų Jonas Basanavičius kelionę po kraštą pradėjo iš Labos.

2003 m. stotelė buvo uždaryta, bet vėliau eismas joje atnaujintas.

## Gyvenvietė

Tai buvusi gyvenvietė Dambavos parapijoje. Joje gimė kunigas Vincas Pranckietis (1923–2016). 1923 m. stoties gyvenvietėje surašyti 65 gyventojai.

## Šaltiniai
Šalčininkų geležinkelio stotelė

**Šalčininkų geležinkelio stotelė** – buvusi pasienio stotis į vakarus nuo Šalčininkų, Tartoko kaime, prie Vilniaus–Lydos geležinkelio. Uždaryta XXI a. pradžioje, ją pakeitė Stasylų geležinkelio stotis, įrengta už 1,4 km į šiaurę nuo buvusios Šalčininkų stotelės.

## Istorija

Stotelė įkurta XX a. tarpukariu ir vadinosi ***Didžiųjų Šalčininkų*** vardu (). Ji buvo 1,4 km į pietus nuo dabartinės stoties. Toks pavadinimas išliko iki pat sovietmečio pabaigos (), Lietuvai atgavus nepriklausomybę stotelė pervadinta ***Šalčininkų*** vardu. 2006 m. stotis su pasienio kontrolės postu ir muitine buvo atnaujinta pagal Daliaus Šarakausko projektą. Vėliau stotis uždaryta.

2012 m. senosios Šalčininkų stotelės infrastruktūra perduota Turto bankui.

## Šaltiniai
Karl Namnganda

**Karlas Namnganda** (*Karl Namnganda*, g. 1996 m. vasario 8 d.) – futbolininkas iš Centrinės Afrikos Respublikos, vingeris, puolėjas. Atstovavo CAR nacionalinei rinktinei.

## Karjera
Profesionaliai pradėjo žaisti Prancūzijoje. Kitados žaidė Évry FC jaunimo ekipose.

Nuo 2016 m. priklausė SO Cholet sistemai. 2019 m. atstovavo SO Cholet pagrindinei komandai.

2019–2020 m. sezone rungtyniavo AC Pouzauges (Prancūzija).

2021–2022 m. žaidė Les Herbiers VF. 2022 m. grįžo į AC Pouzauges.

2023 m. pirmoje pusėje atstovavo La Roche Vendée Football, žaidė Championnat National 2 - Groupe B (ketvirta pakopa).

2023 m. vasarą persikėlė į Lietuvą. Rungtyniavo Klaipėdos „Neptūne“.  Debiutavo klube rungtynėse prieš FK Transinvest. Varžovai nugalėjo rezultatu 3:1.

2023 m. rugpjūčio 20 d. pelnė įvartį Pirmos lygos rungtynėse prieš FA Šiauliai B.

## Statistika

Spalvų reikšmės: 
: Ekipa žaidė A lygoje;

## Rinktinė
2021 m. rugsėjo 6 d. debiutavo nacionalinėje rinktinėje rungtynėse prieš Liberiją. Varžovai nugalėjo minimaliu skirtumu 1:0.

2021 m. spalio 7 d. pelnė pirmą įvartį atstovaudamas nacionalinei rinktinei rungtynėse prieš Nigeriją. Pasirodė po keitimo 55 rungtynių minutę, o pačioje rungtynių pabaigoje (90`), pelnė vienintelį mačo įvartį.

2022 m. gegužės 5 d. pelnė antrą įvartį rungtynėse prieš Ganą. Mačas baigėsi lygiosiomis 1:1, o žaidėjas pasirodė startinėje sudėtyje. Varžovai po Mohammed Kudus įvarčio, pelnyto 17 minutę, pirmavo 1:0, tačiau 41 minutę rezultatą išlygino Karlas Namnganda.

## Šaltiniai

## Nuorodos
* SOCCERWAY
* FLASHSCORE
* Transfermarkt
* lietuvosfutbolas.lt
* Globalsportsarchive
Voveriškių geležinkelio stotelė

**Voveriškių geležinkelio stotelė** – buvusi keleivių laipinimo vieta šiaurės vakarų Lietuvoje, Toliočių kaime į šiaurės rytus nuo Voveriškių. Stotyje yra 2 keliai, peronai 24–27 metrų ilgio.

## Istorija

Stotelė minima nuo XXI a. pradžios – iki tol svarbesnė buvo Toliočių geležinkelio stotelė, esanti už 2 km į šiaurės vakarus. 2023 m. dar stodavo keleiviniai traukiniai Panevėžys–Mažeikiai, tačiau 2024 m. pradžioje jau buvo nuimti.

## Šaltiniai
Otaras Kobachidzė

**Otaras Kobachidzė** (; g. 1996 m. vasario 29 d.) – Gruzijos (Sakartvelo) futbolininkas, puolėjas.

## Karjera
Žaidėjas atstovavo įvairiems klubams gimtinėje. Tbilisio „Dinamo“ futbolo akademijos auklėtinis. 2015–2016 m. sezone nuomos pagrindais žaidė Sioni Bolnisi. Nuo 2016 m. vasaros priklausė Sioni Bolnisi. Nuo 2017 m. atstovavo Ševardeni klubui. Nuo 2018 m. priklausė Lokomotuvi. 2019 m. vasarą perėjo į Torpedo Kutaisi.

Nuo 2020 m. vasario rungtyniavo FC Samtredia. Nuo 2022 m. vėl atstovavo Sioni Bolnisi.

2023 m. m. persikėlė į Lietuvą. Pirmoje sezono pusėje atstovavo Marijampolė City. 2023 m. kovo 12 d. debiutavo rungtynėse prieš FA Šiauliai B. 2023 m. kovo 18 d. rungtynėse prieš FK Garliava pelnė du įvarčius. 2023 m. balandžio 26 d. LFF taurės rungtynėse prieš FK Nadruvis pelnė penkis įvarčius. Marijampoliečiai sutriuškino varžovus rezultatu 9:1.

### Transinvest
2023 m. vasarą perėjo į FK Transinvest. Šiame klube debiutavo rungtynėse prieš FC Neptūnas.

2024 m. vasario mėn. tapo žinoma, kad futbolininkas lieka klube.

2024 m. kovo 3 d. debiutavo A lygos rungtynėse prieš Kauno rajono Hegelmann klubą. Po permainingos kovos pergalę rezultatu 3-2 šventė „Transinvest“ klubas.

2024 m. kovo 13 d. pelnė įvartį A lygos rungtynėse prieš „Kauno Žalgirį“.

2024 m. liepos mėn. tapo žinoma, kad futbolininkas paliko klubą.

## Statistika

Spalvų reikšmės: 
: varžėsi Pirmoje lygoje;

## Laimėjimai
; su Vilniaus rajono „Transinvest“
:  **[[Lietuvos futbolo taurė 2023 m.|2023 m. LFF taurės laimėtojas]]**

## Išnašos

## Nuorodos
* alyga.lt svetainė
* FLASHSCORE
* Erovnuli liga
* Transfermarkt
* lietuvosfutbolas.lt
* Globalsportsarchive
Nazaras Vyzdrykas

**Nazaras Vyzdrykas** (; g. 1996 m. balandžio 27 d.) – futbolininkas iš Ukrainos, gynėjas. 

## Karjera
Futbolą pradėjo žaisti gimtinėje. Kitados atstovavo „Karpatų“ futbolo klubo jaunimo komandoms.

Nuo 2018 m. vasaros rungtyniavo Zirkoje, nuo 2019 m. žaidė PFK Niva Vìnnicâ.

2020 m. persikėlė į Estiją. Atstovavo Pärnu JK, praleido klube 2020 (sezono pabaiga), 2021, 2022 m.

### [[FK Ekranas (2020)|Panevėžio „Ekranas“]]
2023 m. pradžioje persikėlė į Lietuvą. Rungtyniavo FK Ekranas. 2023 m. kovo 12 d. debiutavo klube rungtynėse prieš Žalgiris B.

### [[FK Neptūnas|Klaipėdos „Neptūnas“]]
Nuo 2023 m. vasaros atstovavo Klaipėdos „Neptūno“ klubui, kuris tuo metu dalyvavo Pirmoje lygoje. 

Debiutavo klube rungtynėse prieš FK Transinvest. Varžovai nugalėjo rezultatu 3:1.

## Statistika

Spalvų reikšmės: 
: rungtyniavo Pirmoje lygoje;

## Išnašos

## Nuorodos
* lietuvosfutbolas.lt
* SOCCERWAY
* FLASHSCORE
* Transfermarkt
* Globalsportsarchive
Pailgio geležinkelio stotelė

**Pailgio geležinkelio stotelė** – stotis Švenčionių rajono savivaldybėje, prie Vilniaus–Turmanto geležinkelio, Pailgio kaime prie šiaurinės Pailgio ežero pakrantės. Tai stotis Bezdonių–Pabradės tarpstotyje netoli Pailgio ežero. Stoja priemiestiniai keleiviniai traukiniai Vilnius–Ignalina–Turmantas.

## Istorija

Geležinkelio stotis Sankt Peterburgo–Varšuvos geležinkelio ruože įkurta 1876 m. ir vadinosi ***Družilių geležinkelio stotis*** (, ). Stotis buvo į šiaurės rytus nuo Družilių kaimo, ties pietiniu Pailgio ežero pakraščiu (), 10 varstų nuo Pabradės GS ir 14 varstų nuo Bezdonių GS.

Po I pasaulinio karo lenkai stotį perkėlė nežymiai į šiaurę, ties vidurine Pailgio ežero dalimi () ir pervadino ***Parčevo stotimi*** (). Užėjus sovietams, stotelė dar pastumta į šiaurę, į dabartinę vietą ties šiauriniu Pailgio ežero pakraščiu ir iš pradžių pavadinta ***658 km*** stotele, vėliau ***Pailgės stotele***, o 1965 m. – ***Pailgio stotele***.

## Šaltiniai
Miškinių geležinkelio stotelė

**Miškinių geležinkelio stotelė** – keleivių laipinimo stotis Miškinių kaime (Trakų rajonas), prie Vilniaus–Marcinkonių geležinkelio viduryje miško. Stoja traukiniai Vilnius–Varėna–Marcinkonys. Rytiniame stotelės pakraštyje yra peronas su keleivių paviljonu, pietiniame pakraštyje įrengta automobilių pervaža.

## Istorija

Stotis įkurta XIX a. pabaigoje.

## Šaltiniai
Rykantų geležinkelio stotelė

**Rykantų geležinkelio stotelė** – keleivių laipinimo vieta pietryčių Lietuvoje, Rykantų bažnytkaimyje, prie Vilniaus–Kauno geležinkelio ir šalia magistralės . Stoja keleiviniai elektriniai traukiniai Vilnius–Kaunas. Yra vienas keleivių paviljonas vakariniame geležinkelio šone, Rykantų bažnyčios pusėje. Rytiniame šone išlikęs senasis stotelės pastatas.

## Istorija

Stotelė įkurta XX a. pradžioje. Lietuvos-Lenkijos kovų metu po I pasaulinio karo Rykantų apylinkėse vyko kovos, palietusios ir geležinkelį. 1920 m. liepos 15 d. lietuviai užėmė Rykantų stotį ir pajudėjo link Lentvario. Lenkams sulaužius Suvalkų sutartį, 1920 m. spalio pradžioje lenkų jėgos su šarvuočiais puolė ir užėmė Rykantų geležinkelio stotį, kurią lietuviai atgavo lapkričio 17 d. Vėliau lenkai stotį atsiėmė, XX a. tarpukariu ji buvo priešpaskutinė važiuojant link Lietuvos sienos (paskutinė – Lazdėnai).

1939 m. spalio 28 d. vėl atiteko Lietuvai, vėliau priklausė Lietuvos TSR, nuo 1963 m. – Pabaltijo, nuo 1992 m. – Lietuvos geležinkeliams. 1998 m. suremontuotas stotelės keleivių paviljonas.

## Šaltiniai
Sausių geležinkelio stotelė

**Sausių geležinkelio stotelė** (iki XX a. pabaigos ***Bevandeniškių geležinkelio stotelė***) – stotis rytų Lietuvoje, Sausių kaime, prie geležinkelio Vilnius–Kaunas. 2023 m. stotyje yra du 120–160 metrų ilgio peronai: vakariniame perone yra keleivių paviljonas, prie rytinio – pastatai. Keleiviniai traukiniai nestoja.

## Istorija

Stotelė įkurta 1957 m., iki XX a. 10-ojo dešimtmečio vadinosi *Bevandeniškių* vardu. Maždaug iki 2019 m. gegužės 22 d. stodavo keleiviniai elektriniai traukiniai Vilnius–Kaunas.

## Šaltiniai
Senovės geležinkelio stotelė

**Senovės geležinkelio stotelė** – buvusi stotis pietų Lietuvoje, Senovės kaime, prie pat sienos su Baltarusija, šalia buvusio geležinkelio ruožo Varėna–Druskininkai.

## Istorija

Pro Senovę ėjo Sankt Peterburgo–Varšuvos geležinkelis, ji įkurta 1862 m. Stotelė minima ir XX a. tarpukariu.

Lietuvai atgavus nepriklausomybę ir atsiradus sienai su Baltarusija, 2001 m. kovo 25 d. nutrauktas keleivinių traukinių maršrutas Marcinkonys–Senovė. 2016 m. dėl nusidėvėjimo nurašytas sandėlis ir kasos pastatas, 2017 m. – dvi platformos. 2017 m. gegužę išardyta prie geležinkelio buvusi medinė stotelė, kurioje buvo atviras keleivių laukiamasis (viduryje ir dešinėje) ir uždara kasininko patalpa (kairėje). Stotelė nugriauta nepaisant vietos gyventojų prašymo atminimui ją renovuoti.

## Šaltiniai
Zervynų geležinkelio stotelė

**Zervynų geležinkelio stotelė** – stotis pietų Lietuvoje, Zervynų kaimo vakaruose. Praeina Vilniaus–Marcinkonių geležinkelis, netoliese nutiestas metalinis Zervynų geležinkelio tiltas. Stoja priemiestiniai keleiviniai traukiniai Vilnius–Varėna–Marcinkonys.

## Istorija

Stotelė įkurta 1959 m.

## Šaltiniai